Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Dokteere wuuri jaɓɓaama ka laamateeri Marok
ko ñannde 16 bowte (deesaambur) woni ko kawtal janngooɓe fulfulde e leyɗe Arab, ñiiɓirde Marok woni ko humpitii seenagol dokteer wuuri Bari e laamateeri ndin, ɗum woni welo welo mawngo tawde hari ɗuuɗuɓe e sukaaɓe ɓen Marok gaa anndaano ceerno on woɓɓe kadi wayriiɓe.
Ko non feddeeɓe kawtital ngal etorii haa tinntodi e ceerno on ñannde 17 bowte, ɓe jaɓɓaa ɓe tolnaa ɓe sanna ka laamateeri Marok, anndondiral waɗaa kawtal ngal humpiti ceerno on no sukaaɓe ɓen tiɗnori non ka janndeeji e laamateeri ndin, ɓaawo ɗun ɓe weltii weltori teddungal ngal ɓe jarni ɓe du’anii sukaaɓe ɓen fof, ɓe ɓurtiɓe kadi softinnde e jannde nden.
E nder hen, toɓɓe ɗuuɗuɗe yewtano ka jonnde ɗon nden ñannde gila e fiyaake leñol ngol no fewndori ka bannge diina e renndo haa e bannge dawrugol,…Ko wano non Pulaar kadi heɓuno hakkee mun on e nden jonnde muraadu moƴƴuru…
Buy sikkayno wonnde ceerni on ko fii diina tun woni sokoliri, ejaka wonaa non woniri! Ceerno on maakanno hoore mun e nden jonnde: » Afer Pulaar alaa (ka hattani lam), si feƴƴii e diina kan ko Pulaar hikka ɗon » e ko mi kippi fii mun kon. Nde ɓe lanndanoo miijo maɓɓe e luutondiro fulɓe fii suɓagol kalfe goote ɓe holluno wonnde « wonaa fii Alla ɗun wonaa waɗireede, si wonaa ɗum (wa’ataano nii) »! Ɓe humpiti kawtital ngal fii noddaandu resannsugol winndita fulɓe aduna on fof immorde e leydi nijiriyaa, haa fewndo ɗoo ɓe winnditii ko ɓadii « 75 miliyon fulɓe wonɓe e nder aduna on » ɓe ɓeyditi: « Hino gasa ka ɓe (yewtoya) fii ɗee kalfe » Pulaar sertuɗe!
Nde fii leñol ngol memminanoo, ceerno on holluno a sikkay enen fulɓe « En haldu fii wota en fottu » hakke luutondiralji, « ko serndi en woo e Arabu ko ɓalli ɗin, kono jikkuuji ɗin fow ko gooti…. Mettere fii, bunngo… »!
Ko wano non ɓe raɓɓinndinir konngol e hollude annde maɓɓe fii leñol ngol, tawde e maaku maɓɓe « ko anndu ɗen woo ko goɗɗun, ɗun kadi wonaa yo neeɓu, ko jooni jooni! » Ɓe piyiri ɗun misal rewɓe men ɓen » si a yi’ii en waawataa ɓe komanndaade jooni, ko tawde a yi’ay si goɗɗo arii (ƴamal) hay si mo wa’i wa kulaaru e kaanude, ɓe okkay mo si mo mari goɗɗun! Ɗum hino hersinanii en… » « fow wonii yiɗuɓe goɗɗun » Ceerno on aamaano maandini e annde maɓɓe nden nokku ka yiɗugol goɗɗun woni lorrirde ɗon leñol ngol, ɗun non ko wano bannge « ganndal, si ontigi fuɗɗike janngude tun seeɗa hino accitude » o jokka (goɗɗun goo), ko wano non kadi woni lorrirde en bannge « larme, e ka poliisi,… » tawde yimɓe men hino waasaa ton fewndo hannde, ɓe holli wonnde enen « en wakkilaaki » muññagol e ɗen golle fii ko aroyat ñannde goo ka haaju yanoyta e daditii darii en fii ko hiwa ɓiɓɓe e jawle men immorde e yeebagol!
Gooto e feddeeɓe kawtal Marok nulori ceerno on e yimɓe men ɓen to Gine fii ɓurtugol wakkilanaade jannde nden, tawde non ka laamateeri gaa, ɓiɓɓe leñol ngol ɗuuɗiraaka e janngooɓe wano ɓeya heddiiɓe!
Tigi-tigi, jonnde nden juutaano kono yewtere nden kan juutuno, ka waynondiral ceerno on jarnuno seeniiɓe ɓen tinntodi e maɓɓe, ɓe du’anii fayɓe leydi ndin fow ka laamateeri Marok.
Ado ceerno on yiltaade gine non, kawtital ngal etino hollindiriɓe e yoga e kummalooɓe laamateeri ndin telemma ka jannde, ɓen kadi weltori ceerno on ɓe sanni ɓe ɓe tolɓe. Ko wano non kadi yeru ko ɓe ñiiɓi kon gaa, ɗuuɗuɓe e ginenaaɓe janngayɓe Marok etino juuragol ɓe, ɓen kadi tinntodi e maɓɓe, haa no ɓe jaɓɓoraa non ka saare Fas wonndude e imminande kawtital ngal.
Kawtal Marok
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn